# Amplifon

Amplifon Sp A. és una empresa italiana dedicada a l'aplicació i comercialització d'audiòfons. Fundada a Milà l'any 1950 per Algernon Charles Holland, des de l'any 2001 cotitza a la Borsa Italiana, on és present als índexs FTSE MIB i FTSE Italia STAR.

## Història

Amplifon va ser fundada a Milà l'any 1950 per Algernon Charles Holland, un antic oficial de les forces especials britàniques implicat en la Resistència italiana que, al final de la Segona Guerra Mundial, decidí iniciar un negoci especialitzat en l'oferta d'audiòfons. Als anys seixanta i setanta, Amplifon es desenvolupà al mercat italià a través de l'obertura de sucursals a totes les regions adquirint el lideratge en la distribució i aplicació d'audiòfons. L'any 1971 es va fundar l'Amplifon Research and Studies Center (CRS), una organització independent destinada a difondre el coneixement en els camps audiològic i otològic.
Als anys noranta, arran del canvi de gestió, l'estratègia es desplaçà cap a un servei personalitzat al client i l'atenció al progrés tecnològic amb la introducció a Itàlia dels primers audiòfons totalment digitals el 1996. En aquest període, la companyia assoleix una quota de mercat a Itàlia de més del 40%.
L'any 1992, es constituí una empresa a Espanya (Amplifon Iberica) que en pocs anys va ampliar el seu negoci també a Portugal. Entre 1998 i 2000, a través d'adquisicions, Amplifon entrà a Suïssa, Àustria, França, als Països Baixos i als Estats Units. Amplifon Sp A. començà a cotitzar a la borsa italiana el 27 de juny de 2001. L'empresa conjunta amb Bardissi Medical al Pròxim Orient, a Egipte, es remunta al mateix període, alhora que s'adquireixen botigues a Hongria. L'any 2002 Amplifon adquirí Sonus Corporation als EUA i el 2003 National Hearing Centers, empresa amb punts de venda ubicats principalment en grans centres comercials.
En els anys següents, les adquisicions continuaren als Països Baixos, Alemanya, el Regne Unit, Irlanda i Bèlgica, i l'estratègia de màrqueting i comunicació canvià. De fet, el 10 de desembre de 2010, Amplifon adquirí el 100% de National Hearing Care (NHC), a Austràlia, Nova Zelanda i l'Índia.
L'any 2012, Amplifon augmentà la cobertura territorial a l'Índia. El mateix any el grup entrà a Turquia mitjançant l'adquisició del 51% de l'empresa Maxtone, i a Polònia amb l'establiment d'Amplifon Poland. El 2014 arribà al Brasil mitjançant l'adquisició del 51% de l'empresa Direito de Ouvir.
El 2016, va invertir 80 milions per a l'adquisició de 170 botigues, entre les quals dues cadenes de dimensió mitjana a Alemanya i una altra al Canadà. El 2017 invertí 110 milions més en agafar més de 300 botigues, incloent-hi dues cadenes a França i Portugal. El juliol de 2018 féu la major adquisició de la història del grup. Amplifon adquirí per 528 milions, gràcies a un préstec d'Unicredit, la catalana Gaes, de la família Gassó: 600 punts de venda, dels quals 500 a Espanya i un centenar més a Portugal i l'Amèrica Llatina, 1.800 treballadors i ingressos de 210 milions d'euros. En tres anys, des del 2015, el seu valor en borsa gairebé s'ha triplicat, superant l'índex de les quaranta principals empreses cotitzades, el Ftse Mib.

## El grup

El grup té una quota de mercat de l'11% a tot el món i està present a 29 països, distribuïts en les següents àrees geogràfiques: EMEA, Amèrica, Àsia-Pacífic.
Amplifon opera a través d'una xarxa d'aproximadament 5.150 punts de venda directa, 4.000 centres de serveis i 1.800 botigues adherides a la xarxa, que donen feina a un total de 16.000 persones.
L'activitat principal del grup és l'aplicació i personalització d'audiòfons amb la venda de productes accessoris com piles i consumibles per a la seva neteja i revisió.

## Estructura accionarial

L'estructura accionarial comunicada a Consob el 23/08/2021 és la següent:
* Ampliter Srl: 42,2% (amb major dret de vot - article 13 dels Estatuts)
* Accions pròpies: 0,7%
* Altres accionistes: 57,1%

## Referències

* ↑ «Equita, ecco i 10 campioni di Piazza Affari con rendimenti fino al 30%» (en italià). [Consulta: 1r setembre 2022].
* ↑ Fazzo, Luca. «Il partigiano che sconfisse la sordità» (en italià), 17-03-2021. [Consulta: 1r setembre 2022].
* 1 2 «Profilo Amplifon» (en italià). Il Sole 24 Ore, 16-11-2016. Arxivat de l'original el 9 novembre 2018. [Consulta: 7 setembre 2022].
* ↑ «Ricerca: si internazionalizza centro studi audiologia».
* ↑ «Amplifon: acquisizioni in Francia, Austria e Svizzera».
* ↑ «Storia dei sordi». Arxivat de l'original el 5 marzo 2016.
* ↑ «Company Overview of Amplifon Iberica Sau».
* ↑ Amplifon: acquisizioni in Francia, Austria e Svizzera
* ↑ «Ad Amplifon il 100% di Horen».
* 1 2 3 «Amplifon per la conquista del mercato Usa».
* ↑ «Con Amplifon la Borsa ci sente benissimo: titolo in volo dopo il blitz su Gaes».
* ↑ «Amplifon in rialzo su acquisizione ungherese». Arxivat de l'original el 4 març 2016.
* 1 2 «La campagna acquisti negli Usa spinge Amplifon e lo shopping potrebbe non essere finito qui». Arxivat de l'original el 29 de març 2019. [Consulta: 1r setembre 2022].
* ↑ «Amplifon finalizza l'acquisizione dell'australiana Nhc». Arxivat de l'original el 29 març 2019.
* ↑ «Amplifon: compra australiana Nhc».
* ↑ «Ecco le aziende italiane che comprano in tutto il mondo».
* ↑ Amplifon: acquista in India 38 negozi GN ReSound
* ↑ «Amplifon si rafforza sul mercato indiano accordo per ampliare la rete commerciale».
* ↑ «Amplifon sbarca nel mercato turco».
* ↑ «Company Overview of Amplifon Poland».
* 1 2 3 «Con Amplifon la Borsa ci sente benissimo», 06-08-2018.
* ↑ «Amplifon punta su Spagna e Sudamerica: rilevata Gaes, parte il consolidamento».
* ↑ «Amplifon punta su Spagna e America Latina: acquisizione da mezzo miliardo», 24 luglio 2018.
* ↑ Amplifon: entra in Polonia ed estende presenza a 20 paesi
* ↑ Le percentuali di azionariato derivano da quanto comunicato dagli azionisti, secondo quanto previsto dall'articolo 120 del TUF. Parti minori dell'azionariato possono essere indicate direttamente dalla società attraverso altre fonti.
* 1 2 Secondo l'azionariato Arxivat 22 March 2019$^{[Datemismatch]}$ a Wayback Machine. indicato sul sito ufficiale del gruppo.

## Enllaços externs

* Amplifon - Lloc web oficial